### 9.     Beslutning om tilsyn og kvalitetsrapport på dagtilbudsområdet

**Åbent**

Sagsnr.: 326-2020-69677       J.nr.: 28.06.08           Agnete Jacobsen.:
326-2020-276643

**Sagstype**

Beslutning.

**Resume og sagens baggrund**

Med den nye Dagtilbudslov, der trådte i kraft
pr. 1. juli 2018, følger en række ændringer på dagtilbudsområdet. Dette har
givet anledning til at revidere det pædagogiske tilsyn, så det i højere grad
bidrager til at understøtte den refleksive praksis og dermed til udviklingen af
en evalueringskultur, som loven lægger op til. Der er derfor behov for at ændre
rammen for tilsyn og den måde kvalitetsrapport for dagtilbud udarbejdes på.

**Indstillinger**

Direktøren indstiller, at:

1.    Den nye ramme
for tilsyn godkendes.

2.    Der udarbejdes
oplæg til årlig drøftelse af dagtilbudsområdet i [adresse] og Familieudvalget i
stedet for udarbejdelse af kvalitetsrapport i sin nuværende form.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Ifølge Dagtilbudsloven er det Kommunalbestyrelsen, der har
tilsynsforpligtelsen med dagtilbud. Opgaven med at udføre det pædagogiske
tilsyn er i dag delegeret til henholdsvis Fagcenter Børn, Læring og Uddannelse
og teamledere i daginstitutioner, når det gælder dagplejen.

*Hvad skal det pædagogisk tilsyn?*

Tilsynet har til formål at kontrollere, at
det pædagogiske arbejde udføres på en måde, som understøtter børnenes trivsel,
sundhed, udvikling, læring og dannelse og som er i overensstemmelse med
gældende lovgivning, kommunens strategier, politikker og prioriterede indsatser
på området, samt i tråd med det enkelte dagtilbuds pædagogiske læreplan.

Tilsynet skal samtidig give dagtilbuddenes ledelse og
medarbejdere mulighed for faglig sparring og
dialog omkring udfordringer i forhold til det pædagogiske arbejde, og
dermed understøtte udviklingen af den pædagogiske praksis.

*Ændringen*

Af hensyn til muligheden for en styrket
kobling mellem kontrol og støtte og udvikling foreslår administrationen og
ledelsen, at tilsynet udvides til fremover at være hvert år frem for hvert
andet år, når det gælder daginstitutioner.

Derudover foreslår administrationen og
ledelsen, at det er medarbejdere fra Fagcenter Børn, Læring og Uddannelse, der
varetager myndighedstilsynet med dagplejen. Dette vil ligeledes være hvert år.
Hos dagplejen består myndighedstilsynet af to dele. Del 1 er et pædagogisk
tilsyn og del 2 er et tilsyn med fokus på sikkerhed og hygiejne. De øvrige
tilsyn, som i dag er beskrevet i retningslinjer for tilsyn i dagplejen, vil
forsat varetages af teamledere i dagplejen som pædagogisk sparring og
vejledning.

*Kvalitetsrapport*

Børn- og
Familieudvalget besluttede på deres møde d. 6. december 2017, at der skulle
udarbejdes en kvalitetsrapport for dagtilbudsområdet med følgende
bemærkning: *”Udvalget ser gerne, at der i forbindelse med evaluering af
kvalitetsrapporterne foretages en vurdering af tidsforbruget i forbindelse med
udarbejdelse af rapporterne, set i forhold til institutionens udbytte”.*

Ledelsen og administrationen foreslår, at der fremover i
stedet udarbejdes et oplæg til den drøftelse, som lovgivningen kræver, der
mindst hvert andet år skal finde sted i Kommunalbestyrelsen. Dette oplæg vil
tage udgangspunkt i rapporter fra tilsyn og øvrige tiltag på dagtilbudsområdet.

**Økonomiske konsekvenser**

Ingen.

**Børn- og Familieudvalgets møde
den 29. september 2020:**

Anbefales.

**Økonomiudvalgets møde den 30.
september 2020:**

Anbefales.